stanford-oval/wikipedia huggingface dataset:
Luettelo YK:n rauhanturvaoperaatioista
Päättyneet rauhanturvaoperaatiot > Eurooppa

| Vuodet | Operaatio | Sijainti | Konflikti |
| --- | --- | --- | --- |
| 1992–1995 | United Nations Protection Force (UNPROFOR) |  Makedonia | Jugoslavian hajoamissodat |
| 1992–1995 | United Nations Protection Force (UNPROFOR) |  Bosnia ja Hertsegovina | Jugoslavian hajoamissodat |
| 1992–1995 | United Nations Protection Force (UNPROFOR) |  Kroatia | Jugoslavian hajoamissodat |
| 1992–1995 | United Nations Protection Force (UNPROFOR) |  Jugoslavian liittotasavalta | Jugoslavian hajoamissodat |
| 1993–2009 | United Nations Observer Mission in Georgia (UNOMIG)  |  Georgia | Abhasian sota |
| 1994–1996 | United Nations Confidence Restoration Operation (UNCRO)  |  Kroatia | Kroatian sota |
| 1995–2002 | United Nations Mission in Bosnia and Herzegovina (UNMIBH) |  Bosnia ja Hertsegovina | Bosnian sota |
| 1995–1999 | United Nations Preventive Deployment Force (UNPREDEP)  |  Pohjois-Makedonia | Jugoslavian hajoamisotien jälkipyykki |
| 1996–1998 | United Nations Transitional Authority in Eastern Slavonia, Baranja and Western Sirmium (UNTAES)  |  Kroatia | Kroatian sota |
| 1996–2002 | United Nations Mission of Observers in Prevlaka (UNMOP)  |  Kroatia | Prevlakan aluekiista |
| 1996–2002 | United Nations Mission of Observers in Prevlaka (UNMOP)  |  Kroatia | Prevlakan aluekiista |
| 1996–2002 | United Nations Mission of Observers in Prevlaka (UNMOP)  |  Jugoslavian liittotasavalta | Prevlakan aluekiista |
| 1998 | United Nations Civilian Police Support Group (UNPSG)  |  Kroatia | Kroatian sota |
Päättyneet rauhanturvaoperaatiot > Lähi-itä

| Vuodet | Operaatio | Sijainti | Konflikti |
| --- | --- | --- | --- |
| 1956–1967 | First United Nations Emergency Force (UNEF I )  |  Egypti | Suezin kriisi |
| 1956–1967 | First United Nations Emergency Force (UNEF I )  |  Israel | Suezin kriisi |
| 1958 | United Nations Observation Group in Lebanon (UNOGIL)  |  Libanon | Libanonin kriisi 1958 |
| 1963–1964 | United Nations Yemen Observation Mission (UNYOM)  |  Pohjois-Jemen | Pohjois-Jemenin sisällissota |
| 1973–1979 | Second United Nations Emergency Force (UNEF II)  |  Egypti | Jom kippur -sota |
| 1973–1979 | Second United Nations Emergency Force (UNEF II)  |  Israel | Jom kippur -sota |
| 1988–1991 | United Nations Iran-Iraq Military Observer Group (UNIIMOG)  |  Irak | Irakin–Iranin sota |
| 1988–1991 | United Nations Iran-Iraq Military Observer Group (UNIIMOG)  |  Iran | Irakin–Iranin sota |
| 1991–2003 | United Nations Iraq-Kuwait Observation Mission (UNIKOM)  |  Irak | Persianlahden sota |
| 1991–2003 | United Nations Iraq-Kuwait Observation Mission (UNIKOM)  |  Kuwait | Persianlahden sota |
| 2012 | United Nations Supervision Mission in Syria (UNSMIS) |  Syyria | Syyrian sisällissota |
Meneillään olevat rauhanturvaoperaatiot > Aasia

| Alkoi | Operaatio | Sijainti | Konflikti |
| --- | --- | --- | --- |
| 1949 | United Nations Military Observer Group in India and Pakistan (UNMOGIP)  |  Intia | Ensimmäinen Intian–Pakistanin sota |
| 1949 | United Nations Military Observer Group in India and Pakistan (UNMOGIP)  |  Pakistan | Ensimmäinen Intian–Pakistanin sota |
| 2003 | United Nations Assistance Mission in Afghanistan (UNAMA)  |  Afganistan | Afganistanin sota (2001–) |
Meneillään olevat rauhanturvaoperaatiot > Afrikka

| Alkoi | Operaatio | Sijainti | Konflikti   |
| --- | --- | --- | --- |
| 1991 | United Nations Mission for the Referendum in Western Sahara (MINURSO) |  Marokko | Länsi-Saharan konflikti |
| 1991 | United Nations Mission for the Referendum in Western Sahara (MINURSO) |  Saharan demokraattinen arabitasavalta | Länsi-Saharan konflikti |
| 2010 | United Nations Organisation Stabilisation Mission in the Democratic Republic of the Congo (MONUSCO) |  Kongon demokraattinen tasavalta | Kivun konflikti |
| 2011 | United Nations Interim Security Force for Abyei (UNISFA) |  Sudan | Sudanin kolmas sisällissota |
| 2011 | United Nations Mission in the Republic of South Sudan (UNMISS) |  Etelä-Sudan | Etelä-Sudanin sisällissota |
| 2011 | United Nations Support Mission in Libya (UNSMIL) |  Libya | Libyan sisällissota |
| 2014 | United Nations Multidimensional Integrated Stabilisation Mission in the Central African Republic (MINUSCA) |  Keski-Afrikan tasavalta | Keski-Afrikan tasavallan konflikti |
Meneillään olevat rauhanturvaoperaatiot > Eurooppa

| Alkoi | Operaatio | Sijainti | Konflikti |
| --- | --- | --- | --- |
| 1964 | United Nations Peacekeeping Force in Cyprus (UNFICYP)  |  Kypros  | Kyproksen kriisi |
| 1964 | United Nations Peacekeeping Force in Cyprus (UNFICYP)  |  Pohjois-Kypros | Kyproksen kriisi |
| 1999 | United Nations Interim Administration Mission in Kosovo (UNMIK)  | Kosovo | Kosovon sota |
Meneillään olevat rauhanturvaoperaatiot > Lähi-itä

| Alkoi | Operaatio | Sijainti | Konflikti |
| --- | --- | --- | --- |
| 1948 | United Nations Truce Supervision Organization (UNTSO)  | Lähi-itä | Monien tulikauko sopimuksien valvonta UNDOF ja UNIFIL |
| 1974 | United Nations Disengagement Observer Force (UNDOF)  |  Syyria | Jom kippur-sodan tulitauon valvonta |
| 1974 | United Nations Disengagement Observer Force (UNDOF)  |  Libanon | Jom kippur-sodan tulitauon valvonta |
| 1974 | United Nations Disengagement Observer Force (UNDOF)  |  Israel | Jom kippur-sodan tulitauon valvonta |
| 1978 | United Nations Interim Force in Lebanon (UNIFIL)  |  Libanon | Israelin miehitys Libanonissa ja Israelin–Libanonin konflikti 2006 |
Surplex

| Surplex GmbH |
| --- | --- |

Yritysmuoto:  GmbH (osakeyhtiö)
Perustettu:  1999 
Perustaja:  Bruno ja Florian Schick Rory Devlin Sean Glodek
Toimitusjohtaja:  Michael Werker, Uli Stalter
Kotipaikka:  Düsseldorf, Saksa
Toimiala:  käytettyjen koneiden välitys
Kotisivu:  www.surplex.com/en/
Infobox OKVirheellinen NIMI-arvo: 
Surplex GmbH on Saksan Düsseldorfista käsin toimiva teollisuusalan huutokauppayritys, joka on erikoistunut käymään kauppaa käytetyillä koneilla. Yritys ostaa ja myy käytettyjä koneita ja teollisuuslaitteistoja maailmanlaajuisesti, pitää verkossa huutokauppoja sekä laatii lausuntoja ja arviointeja. Yritys kuuluu niihin harvoihin entisen New Economynselvennä yrityksiin, joiden tilinpäätös näyttää positiivisia lukuja.
Historia > Yrityksen perustaminen

Surplex.com AG:n perustivat veljekset Bruno ja Florian Schick vuoden 1999 lopussa dot.com-aikakaudelle tyypillisenä startup-yrityksenä. Yrityksen pääideana oli kehittää verkkomarkkinapaikka, joka helpottaa käytetyillä koneilla käytävää kauppaa ja tekee erittäin pirstoutuneista käytettyjen koneiden markkinoista läpinäkyvämmät.
Tämä liiketoiminnan muoto veti puoleensa lukuisia yhteisöllisiä ja yksityisiä sijoittajia. Kansainväliset venture capital -konsortiot kuten Carlyle Group tai ranskalainen Vivendi-konserni myönsivät yritykselle yhteensä 50 miljoonaa euroa. Myös nimekkäät yksityiset sijoittajat, kuten esim. Lars Schlecker, Lars Windhorst, Marc Schrempp tai Fiatin hallituksen puheenjohtaja Paolo Fresco, lähtivät mukaan Surplexin toimintaan.
Surplexin B2B-alusta oli jo liiketoiminnan alkaessa johtava käytettyjen koneiden ja laitteistojen myynnissä käytettävä alusta, ja vuonna 2001 Forrester Research palkitsi sen parhaana alustana. Vuoteen 2006 asti Surplex julkaisi maailmanlaajuisesti suurinta käytettyjen teollisuustavaroiden ammattilehteä nimeltään .communicator (painos: 45 000).
Historia > Kriisi (2001–2003)

Kun dot.com-kupla puhkesi, myös Surplex.com AG ajautui vaikeaan kriisiin. Toimipaikkoja suljettiin, yhtiön päätoimipaikka siirrettiin Berliinistä takaisin Düsseldorfiin ja suurin osa 140 työpaikasta lakkautettiin. Maaliskuussa 2003 Michael Werker siirtyi Surplexin johtoon perinteisestä konerakennusfirmasta Deutz.
Historia > Vakauttaminen (2004–2009)

Vuosien 2004 ja 2009 välillä surplex.com-huutokauppa-alustaa kehitettiin jatkuvasti eteenpäin. Siitä lähtien Surplex on järjestänyt suuria teollisuushuutokauppoja esim. yrityksille Linde, ABB, ThyssenKrupp ja Bayer. Aluksi puhtaasti digitaalista liiketoiminnan mallia täydennettiin analogisilla palveluilla samaan tapaan kuin perinteisessä koneiden kaupankäynnissä. Strategian, jossa online- ja offline-kaupankäynti on yhdistetty toisiinsa, pohjalle Michael Werker ja Uli Stalter perustivat vuoden 2009 alussa Surplex GmbH:n.
Historia > Kansainvälistyminen (vuodesta 2010 alkaen)

Vuodesta 2010 Surplex GmbH on kasvanut jatkuvasti. Työntekijöiden määrä kasvoi vuoteen 2020 mennessä 15 työntekijästä 200 työntekijään, kun taas liikevaihto kipusi melkein 100 miljoonaan euroon (2019). Vuonna 2013 perustettiin Italiaan Surplex Srl, joka oli ensimmäisen toimipiste Saksan ulkopuolella. Tällä hetkellä Surplexilla on toimistoja 13 Euroopan maassa (tilanne marraskuussa 2020), esimerkiksi Espanjassa, Ranskassa ja Isossa-Britanniassa.
Kesästä 2020 saakka kansainvälisesti kokenut Ghislaine Duijmelings on toiminut Michael Werkerin ja Ulrich Stalterin rinnalla yrityksen kolmantena toimitusjohtajana.
Elokuussa 2024 Surplexin osti TBAuctions, eurooppalainen monimerkkinen konserni (Troostwijk Auctions, Klaravik, Surplex, Auksjonen, PS Auctions, British Medical Auctions, Vavato ja Auktionshuset dab) ja digitaalinen B2B-huutokauppa-alusta.
Käänne parempaan

Yrityksen uudelleenjärjestelyn avulla ja keskittymällä perinteisiin palveluihin Surplex sai vahvistettua taloutensa. Nyt Surplex ei ole enää pelkkä virtuaalinen yritys vaan se tarjoaa myös konkreettisia palveluita, jotka koskevat käytettyjä koneita, kuten tapauskohtaista neuvontaa, arviointeja ja varastointia. Käytettyjä koneita ja tuotantolinjoja markkinoidaan maailmanlaajuisesti. Lisäksi Surplex järjestää isoja verkkohuutokauppatilaisuuksia (suorana ja verkossa) yrityksille, kuten Linde, ABB, ThyssenKrupp jaBayer.
Tuotteet

Vuonna 2020 huutokauppa-alusta toimii 16 eri kielellä liiketoiminnan ytimenä. Yli 500 huutokaupassa myydään vuosittain yli 55 000 teollisuustuotetta. Nämä teollisuustuotteet ovat tavallisesti peräisin toimintansa lopettaneista yrityksistä, yritysten uudelleenjärjestelyistä tai konkursseista. Surplex tarjoaa suoramyyntiä sekä kaikkia offline-palveluita, joita kansainvälisessä käytettyjen koneiden kaupassa tarvitaan. Niihin kuuluvat purku, lastaus ja tulliselvitykset. Surplex laatii lausuntoja ja arviointeja tuotenimellä Valuplex.
Aiheesta muualla

Surplex GmbH:n kotisivut
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Surplex
Käännös suomeksi
J. P. E. Hartmann

J. P. E. Hartmann
Johann Peter Emilius Hartmann (14. toukokuuta 1805 – 10. maaliskuuta 1900) oli tanskalainen säveltäjä. Hän oli muusikkosuvusta; isoisä oli saksalainen J. E. Hartmann ja poika säveltäjä Emil Hartmann.
Hartmann syntyi Kööpenhaminassa. Hänestä tuli vuonna 1824 urkuri Kööpenhaminan Varuskuntakirkossa ja vuonna 1843 Kööpenhaminan tuomiokirkossa.
Hartmann jatkoi säveltäjänuraansa vanhuuteen asti. Hänen tuotantoonsa mahtuu vaikutteita niin wieniläisklassismista, tanskalaisesta kansallisromantiikasta kuin modernismistakin.
Hartmannin sävellyksiä ovat mm. kuoroteos Vølvens Spådom, baletit Thrymskviden ja Valkyrien sekä ooppera Liden Kirsten. Lisäksi hän sävelsi sinfonioita, sonaatteja, urkuteoksia, lauluja ja kantaatteja.
Hartmann kuoli synnyinkaupungissaan Kööpenhaminassa 94-vuotiaana.
Irakin kansalliskirjasto ja -arkisto

| Irakin kansalliskirjasto ja -arkisto> دار الكتب والوثائق العراقـيـة‎‎ Iraqi National Library and Archives |
| --- | --- |
Osoite:  P.O. Box 14340, Bagdad, Irak
Sijainti:  Bagdad, Irak
Verkkosivut
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Irakin kansalliskirjasto ja -arkisto (arab. دار الكتب والوثائق العراقـيـة‎‎‎, Dār al-Kutub wa al-Wathā’iq al-‘Irāqiyyah, engl. Iraqi National Library and Archives, lyh. INLA) on Irakin pääkaupungissa Bagdadissa toimiva kansalliskirjasto ja -arkisto.
Merkittävä osa Irakin kansalliskirjaston ja -arkiston arvokkaimmista kokoelmista varastettiin sekasorron aikana tai tuhoutui esimerkiksi kirjastorakennuksen tulipalossa Irakin sodan aikana huhtikuuhun 2003 mennessä, kun erityisesti Yhdysvallat ja Britannia syöksivät sotatoimillaan Saddam Husseinin hallinnon pois vallasta. Esimerkiksi vuoteen 2013 mennessä vain 200 vuoden 2003 kaaoksessa kadonnutta 3 000 harvinaisesta kirjasta on saatu palautettua tai kunnostettua takaisin. Sittemmin Irakin kansalliskirjastolle ja -arkistolle on rakennettu myös uusia tiloja.
YK:n erityisjärjestö Unescon mukaan Irakin aikuisväestön (yli 15-vuotiaat) lukutaito romahti vuosituhannen vaihteen arvosta yli 30 prosenttia matalammalle tasolle vuoteen 2013 mennessä, jolloin lukutaitoisia ja oli vain 43,7 prosenttia maan väestöstä.
Norjan kuninkaallinen ansioritarikunta

Ritarikunnan tunnuksia
Norjan kuninkaallinen ansioritarikunta (kirjanorjaksi Den Kongelige Norske Fortjenstorden) on norjalainen ritarikunta, joka kuningas Olavi V perusti vuonna 1985. Sitä jaetaan kunnianosoituksena Norjan intressien hyväksi tehdyistä ansioista. Saajan ei tarvitse olla Norjan kansalainen.
Kunnianosoitusta jaetaan viidessä luokassa:
suurristi
komentaja tähdellä
komentaja
1. luokan ritari
ritari
Norjan käskynhaltija

Severin Løvenskiold oli viimeinen Norjan käskynhaltija.
Norjan käskynhaltija (norj. stattholder, tansk. rigsstatholder, ruots. riksståthållare) oli Norjan hallituksen johtaja monarkin poissa ollessa maan ollessa unionissa ensin Tanskan ja sitten vuodesta 1814 alkaen Ruotsin kanssa. Virka luotiin vuonna 1556. Severin Løvenskiold oli viimeinen henkilö virassa vuosina 1841–1856. Vuodesta 1856 virka oli täyttämättä ja se lakkautettiin virallisesti vuonna 1873.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Governor-general of Norway
Iñaki

Iñaki on miehen etunimi. Sitä käytetään Ignatiuksen baskinkielisenä muotona.
Tunnettuja Iñaki-nimisiä

Iñaki Anasagasti, poliitikko
Iñaki Astiz, jalkapalloilija
Iñaki Azkuna, poliitikko
Iñaki Bea, jalkapalloilija
Iñaki Bonillas, taiteilija
Iñaki de Juana Chaos, terroristi
Iñaki Descarga, jalkapalloilija
Iñaki Egaña, muusikko
Iñaki Gabilondo, journalisti
Iñaki Gastón, pyöräilijä
Iñaki Goitia, jalkapalloilija
Iñaki Isasi, pyöräilijä
Iñaki Lafuente, jalkapalloilija
Iñaki Mallona Txertudi, piispa
Iñaki Muñoz, jalkapalloilija
Iñaki Ochoa de Olza, vuorikiipeilijä
Iñaki Plaza, muusikko
Iñaki Sáez, jalkapalloilija
Iñaki Urdangarín, käsipalloilija ja Palma de Mallorcan herttua
Iñaki Williams, jalkapalloilija
Intia kesäolympialaisissa 1952

Intia osallistui Helsingin kesäolympialaisiin 1952 64 urheilijan voimin. Intian joukkue saavutti kaksi mitalia, kun ensin maahockeyjoukkue voitti lajissaan olympiakultaa jo viidennen kerran peräkkäin. Toisesta mitalista vastasi Khashaba Dadasaheb Jadhav, joka voitti pronssia miesten vapaapainin 57 kg sarjassa.
Mitalistit > Kultaa

Leslie Claudius, Meldric daLuz, Chinadorai Deshmutu, Keshav Dutt, Ranganandhan Francis, Raghbir Lal, Govind Perumal, Muniswamy Rajagopal, Randhir Singh Gentle, Dharam Singh Gill, Balbir Singh, Sr., G. Nandy Singh, Kunwar Digvijay Singh, Udham Singh – maahockey miehet
Mitalistit > Pronssia

Khashaba Dadasaheb Jadhav – miesten vapaapaini 57 kg
Oleksandr Vjuh’in

| Oleksandr Vjuh’in> Henkilötiedot |
| --- | --- |
Syntynyt: 9. tammikuuta 1973 Sverdlovsk, Venäjän SFNT, Neuvostoliitto
Kuollut: 7. syyskuuta 2011 (38 vuotta) Jaroslavl, Venäjä
Kansalaisuus:   Ukraina
Jääkiekkoilija
Pelipaikka:  maalivahti
Hanska:  vasen
Pituus:  177 cm
Paino:  81 kg
Pelinumero:  35
Pelaajaura
Pääsarjaura:  1992–2011
Seurat:  Dynamo Harkova (Per) HK Sokol Kiova (IVY) Avangard Omsk (IVY/RSL) Sibir Novosibirsk (RSL) Severstal Tšerepovets (RSL/KHL) Metallurg Novokuznetsk (KHL) Lokomotiv Jaroslavl (KHL)
Oleksandr Jevhenovytš "Alexander" Vjuh’in (ukr. Олександр Євгенович В'юхін, ven. Александр Евгеньевич Вьюхин, Aleksandr Jevgenjevitš Vjuhin; 9. tammikuuta 1973 Sverdlovsk – 7. syyskuuta 2011 Jaroslavl) oli ukrainalainen jääkiekkomaalivahti, joka pelasi 21 kautta Venäjän eri jääkiekkosarjoissa. Hänen viimeiseksi seurakseen jäi Lokomotiv Jaroslavl.
Hän menehtyi 7. syyskuuta 2011 Lokomotiv Jaroslavlin ottelumatkalla Minskiin tapahtuneessa lentoturmassa.
Aiheesta muualla

Oleksandr Vjuh’in Eurohockey.com. (englanniksi)
Oleksandr Vjuh’in The Internet Hockey Databasessa (englanniksi)
Oleksandr Vjuh’in Elite Prospects. Everysport Media Group AB. (englanniksi)
Itsenäisyydenpuisto (Riihimäki)

Itsenäisyydenpuiston sankarihautausmaa maaliskuussa 2019.
Itsenäisyydenpuisto on puisto Riihimäellä, Koivistonmäen kaupunginosassa.
Historia

Puisto sai alkunsa 1930-luvun lopulla, kun Riihimäen kauppala kunnosti paikalla ollutta ryteikköä. Puisto nimettiin tuolloin Opistopuistoksi. Puistoalueen pohjoispääty varattiin kansakoululaisten opetuspuistoksi, jonne istutettiin pariakymmentä puulajia ja pensaita. Suomalaisten jalopuiden lisäksi puistossa on myös muun muassa makedonianmänty ja japaninmarjakuusi.
Puiston eteläpäädyn kauppala lahjoitti sodissa 1939–1944 kaatuneiden Sankarihautausmaaksi. Arkkitehti Viljo Revellin suunnittelema sankarihautausmaa vihittiin käyttöön 10. tammikuuta 1940. Hautausmaalla paljastettiin vuonna 1948 kuvanveistäjä Kalervo Kallion veistämä graniittinen sankaripatsas.
Opistopuisto nimettiin Itsenäisyydenpuistoksi itsenäisen Suomen täyttäessä 50 vuotta 1967. Vuonna 1986 puistoon istutettiin itsenäisyydenkuusi, joka on kasvatettu Helsingissä sijaitsevan alkuperäisen kuusen siemenistä.
Peruskorjaus

Itsenäisyydenpuistossa alkoi peruskorjaus vuonna 2022. Korjauksessa palautetaan puiston käytäviä alkuperäisempään muotoon ja laajuuteen; puistokäytävien historiallinen sijainti näkyy muun muassa vanhoissa ilmakuvissa. Sankarihautausmaan ja puiston väliin avataan käytävät. Puiston vanhat puut säilyvät pääosin. Itsenäisyyden kuusi on ylikasvanut aikaisempaan paikkaansa, se kaadetaan ja kuusen klooni istutetaan väljemmälle paikalle. Puistoon tulee istutusten reunustamia aukioita. Sankarihautausmaalla siistitään istutuksia. Puiston leikkipaikka uusitaan. Koko puistossa uusitaan kalusteita ja valaistus.
Aiheesta muualla

Itsenäisyydenpuiston suunnitelmaluonnos (PDF)
Itsenäidyydenpuiston perusparannussuunnitelma (PDF)
Jacob Obrecht

Jacob Obrecht
Jacob Obrecht (1457 tai 1458 – 1505) oli alankomaalainen säveltäjä. Hän syntyi luultavasti Bergen op Zoomissa ja kuoli Ferrarassa, Italiassa kulkutautiin.
Obrecht toimi pääasiassa Alankomaissa. Hän kävi ainakin kaksi kertaa Italiassa; vuonna 1487 herttua Ercole I d'Esten kutsusta ja toisen kerran vuonna 1505.
Obrecht sävelsi lähinnä hengellistä musiikkia, kuten messuja ja motetteja. Häneltä tosin on säilynyt myös jonkin verran maallisia chansoneita.
Jacob Peterson

| Jacob Peterson> Henkilötiedot |
| --- | --- |
Syntynyt: 19. heinäkuuta 1999 Lidköping, Ruotsi
Kansalaisuus:   Ruotsi
Jääkiekkoilija
Pelipaikka:  hyökkääjä
Maila:  vasen
Pituus:  186 cm
Paino:  82 kg
Seura
Seura:  Rögle BK
Sarja:  SHL
Pelinumero:  44
Pelaajaura
Pääsarjaura:  2017–
Aik. seurat:  Frölunda HC (SHL) IF Björklöven (Allsv.) Färjestad BK (SHL) Dallas Stars (NHL) Texas Stars (AHL) San Jose Sharks (NHL) San Jose Barracuda (AHL)
NHL-varaus:  132. sija, 2017 Dallas Stars
Jacob Peterson (s. 19. heinäkuuta 1999 Lidköping, Ruotsi) on ruotsalainen jääkiekkoilija, pelipaikaltaan keskushyökkääjä. Hän pelaa Ruotsin pääsarjassa SHL-joukkue Rögle BK:ssa. Dallas Stars varasi Petersonin viidennellä kierroksella NHL:n varaustilaisuudessa 2017.
Peterson debytoi SHL:ssä kaudella 2017-18 Frölundan paidassa. Hänen paras SHL-kautensa tehopisteillä mitaten oli 2018-19. Peterson laukoo vasemmalta.
Jacob Opdahl

| Mitalit> Maa:   Norja. Olympialaiset .Miesten voimistelu | Mitalit> Maa:   Norja. Olympialaiset .Miesten voimistelu | Mitalit> Maa:   Norja. Olympialaiset .Miesten voimistelu | Maa:   Norja> .Miesten voimistelu |
| --- | --- | --- | --- |
|  Kultaa | Tukholma 1912 | joukkuekilpailu, vapaa systeemi |  |
|  Hopeaa | Antwerpen 1920 | joukkuekilpailu, vapaa systeemi |  |
Jacob Opdahl (15. tammikuuta 1894 Bergen – 20. maaliskuuta 1938 Bergen) oli norjalainen voimistelija. Hän kuului vuoden 1912 kesäolympialaisissa Tukholmassa joukkueeseen, joka voitti kultaa vapaassa systeemissä. Hän osallistui myös vuoden 1920 kesäolympialaisiin Antwerpenissä ja sai joukkueineen vapaassa systeemissä hopeaa.
Ivo Pogorelić

Ivo Pogorelić (2015).
Ivo Pogorelić (s. 20. lokakuuta 1958 Belgrad) on kroatialainen pianisti.
Ura

Pogorelić aloitti pianonsoiton opintonsa Belgradissa ollessaan 7-vuotias. Viisi vuotta myöhemmin hän siirtyi Moskovaan, jossa hän myöhemmin valmistui Moskovan konservatoriosta. Vuosina 1980–1996 Pogorelić oli naimisissa pianisti Aliza Kezeradzen kanssa, jonka johdolla hän oli aiemmin myös opiskellut.
Pogorelić voitti vuonna 1978 Casagrande-kilpailun Italian Ternissä ja vuonna 1980 Montrealin kansainvälisen musiikkikilpailun. Hän osallistui vuonna 1980 myös Kansainväliseen Frédéric Chopin -pianokilpailuun Varsovassa mutta karsiutui kolmannella kierroksella. Protestiksi argentiinalainen Martha Argerich lähti tuomaristosta.
Pogorelić piti ensimmäisen resitaalinsa New Yorkin Carnegie Hallissa vuonna 1981. Myöhemmin samana vuonna hän esiintyi myös Lontoossa. Hän on esiintynyt muun muassa Bostonin sinfoniaorkesterin, Lontoon sinfoniaorkesterin, Chicagon sinfoniaorkesterin, Wienin filharmonikkojen, Berliinin filharmonikkojen ja Pariisin orkesterin kanssa. Hän on tehnyt levytyksiä Bachin, Beethovenin, Brahmsin, Chopinin, Lisztin, Mozartin, Musorgskin, Prokofjevin, Rahmaninovin, Ravelin, Scarlattin, Skrjabinin ja Tšaikovskin teoksista.
Aiheesta muualla

Virallinen sivu
Irakin ohjushyökkäykset Israeliin

Amerikkalaiset maasta ilma-ohjukset (MIM-104 Patriot) laukaisivat sieppaamaan saapuvia irakilaisia ​​ballistisia Scud-ohjuksia   Tel Avivin kaupungin yllä, 12. helmikuuta 1991
Irakin ohjusiskut Israeliin olivat osa Persianlahden sotaa, jonka aikana Israeliin ammuttiin kymmeniä scud-ohjuksia. Irak ampui joitakin ohjuksia myös Saudi-Arabian puolelle, joka oli osana Yhdysvaltojen johtamaa Irakin vastaista koalitiota.
Saddam Husseinin johtama Irak oli jäänyt Kuwaitille velkaa sen kahdeksanvuotisesta sodasta Irania vastaan. Kuwait ei suostunut antamaan velkoja anteeksi Irakille. Hussein näki Kuwaitin historiallisena osana Irakin maakuntana haluten myös päästä käsiksi Kuwaitin öljykenttiin. Irak aloitti Kuwaitin valtauksen elokuussa 1990. YK:n turvallisuusneuvosto vaati Irakia vetämään joukkonsa Kuwaitista 15.1.1991 mennessä. Päivämäärä kului umpeen ja Yhdysvaltojen johtama liittouma aloitti ilmapommitukset Irakia vastaan 17.1.1991.
Irak sanoi olevansa "pyhässä sodassa" ja veti myös palestiinalaisasian mukaan kiihtyvään konfliktiin. Hussein pyrki myös (tuloksetta) hajottamaan liittouman rivejä ampumalla ohjuksia Israeliin. Irak uskoi ohjusiskuilla saavansa vedettyä Israelin mukaan konfliktiin ja siten koalition arabimaat vaikeaan tilanteeseen. Israeliin ammuttiin sodan aikana kymmeniä ohjuksia (eri arvioiden mukaan noin 39–43). Osa ohjuksista osui Tel Avivin ja Haifan kaupunkeihin. Loput putosivat syrjemmille alueille. Ohjusiskujen seurauksena on arvioitu menehtyneen noin 13 israelilaista, kaksi heistä suoraan ohjusten tappamina ja loput ohjusiskujen aiheuttamista epäsuoremmista seurauksista (kuten sydänkohtauksesta). Useita kymmeniä loukkaantui. Ohjukset vaurioittivat useita rakennuksia.
Israelin ohjuspuolustusjärjestelmä epäonnistui torjumaan Irakin ampumat ohjukset, toisin kuin Iranin ampumat ohjukset vuosikymmeniä myöhemmin. Israel ei päättänyt ryhtyä kostoiskuun Irakia vastaan Yhdysvaltojen toiveita noudattaen. Israel tosin suunnitteli Husseinin salamurhaa. Operaation suunnittelusta luovuttiin, kun vuonna 1992 viisi salamurhaoperaatiota harjoitellutta sotilasta sai surmansa harjoitusten aikana.
Aiheesta muualla

Human Rights Watch:CIVILIAN CASUALTIES AND DAMAGE: ISRAEL (Arkistoitu – Internet Archive)